মিয়ানমার–লাওস সম্পর্ক
লাওস ও মিয়ানমার দক্ষিণ-পূর্ব এশিয়ার দুই প্রতিবেশী রাষ্ট্র। দেশ দুটির সম্পর্ক দীর্ঘ সময়ের, ক্ষেত্রেবিশেষে জটিল। ষোড়শ শতক হতে দেশ দুটির মধ্যযুগীয় শাসকদের মাঝে রাজ্য দখলের যুদ্ধের ইতিহাস আছে। স্বাধীন হওয়ার পর সরকারী ভাবে দেশ দুটির মধ্যে কূটনৈতিক সম্পর্ক স্থাপিত হয় ১৯৫৫ সালে। বর্তমানে ভিয়েনতিয়েনে মিয়ানমারের একটি দূতাবাস এবং ইয়াঙ্গুনে লাওসের একটি দূতাবাস রয়েছে।